GiliGold/VAD_KnessetCorpus huggingface dataset:
יואב קיש: הוא שואל בצדק, כי אולי נחליט לשנות את התקנון.
יואב קיש: כי אם הוא אומר שלאופוזיציה עדיפה סיטואציה שבה לא קובעים מראש, מתחילים דיון ואחרי יומיים שלושה רואים שזה הולך להתארך, אז אפשר לכנס ולעשות.
יואב קיש: השאלה אם זה חוקי היום לפי התקנון.
<ארבל אסטרחן: התקנון לא אומר מתי.
רויטל סויד: מה כן אומר התקנון?
<ארבל אסטרחן: הוא אומר שבמקרים מיוחדים אפשר לקבוע סדרי דיון מיוחדים.
רויטל סויד: אין סדרי דיון מתי אפשר לשנות את סדרי הדיון.
<ארבל אסטרחן: עד היום התפיסה הייתה שדווקא אחרי שהתחיל הדיון זה לא לעניין פתאום לשנות.
אלעזר שטרן: זו הבעיה.
אלעזר שטרן: אני רוצה לחדד כי היו"ר אמר שזה מחוץ לתקנון.
<ארבל אסטרחן: היה מקובל שברגע שמתחיל הדיון לא נוגעים יותר בסדרי הדיון.
רויטל סויד: זה לא משהו שכדאי לשנות אותו.
מרב מיכאלי: התקנון לא אומר את זה מפורשות.
רויטל סויד: חייבים להשאיר את זה ככה.
יואב קיש: את אומרת לי שבסמכות שלי, אם יושב-ראש הכנסת מאשר לי לכנס את הוועדה.
יואב קיש: זה מה שאמרת, אם לא הבנתי, אז תחדדי לי בבקשה, גם האופוזיציה הובילו אותי כי אני הבנתי אחרת.
יואב קיש: האם אני יכול, בדיון שהתחיל במליאה על חוק מסוים לבקש אישור מיו"ר הכנסת לכנס את ועדת הכנסת תוך כדי הדיון ולהגדיר נהלי דיון לאותו דיון שכבר התחיל במליאה?
יואב קיש: האם אני יכול לתפיסתך, כן או לא?
<ארבל אסטרחן: הכול תלוי בנסיבות ובהסכמות.
<ארבל אסטרחן: עד היום התפיסה הייתה שצריך לקבוע את סדרי הדיון לפני תחילת הדיון.
יואב קיש: ואז אם אני אבקש התשובה תהיה שאני לא יכול?
<ארבל אסטרחן: יכול להיות שאפשר לקבוע מראש ובהסכמה שוועדת הכנסת לא רוצה לקבוע מראש סדרי דיון ואם יראו שנעשה ניצול לרעה של כללי התקנון, כי ברור שלא לזה נועד מכשיר ההסתייגויות, אז תתכנס ועדת הכנסת וכולם יודעים את זה מראש, היא תתכנס במהלך הדיון ואז תשנה.
<ארבל אסטרחן: ברגע שיש סכמה עקרונית על הדבר הזה, זה אפשרי.
יואב קיש: זה מעניין.
עפר שלח: זה עקום לגמרי.
עפר שלח: יתחיל דיון בלי הסדרי דיון ובלי הסכמות, בשלב מסוים יימאס לקואליציה - - -
יואב קיש: לכן אנחנו רוצים להחליט מראש.
עפר שלח: כשאתה עושה את זה לפני, אז אתה שם את החריגה, במקרה הזה גם הבושה הקרויה 98, אתה שם אותה על השולחן.
עפר שלח: עכשיו אנחנו יושבים ומתווכחים עליה.
עפר שלח: לכל אורך התהליך של החוק הזה, כולל בסיפור הזה, לא נעשה שום ניסיון לדבר אתנו ולהגיע להסכמות.
עפר שלח: שום דבר.
עפר שלח: הכול זה באיומים של כוח.
עפר שלח: כולל הדיון העקרוני ב-98.
יואב קיש: אני חייב להגיד לך ויואל נמצא פה לידי, שבעניין הזה מדבר אתו באופן שוטף.
יואב קיש: היה דיון שתכננו שבוע שעבר, דברתי עם יואל, הסרנו אותו.
יואב קיש: אני לא מחויב להיות מתואם אתך, עם כל הכבוד.
יואל חסון: לא אמרתי לך שצריך את הדיון העקרוני.
יואב קיש: אני מדבר אתו בשוטף ואמרתי לו שאנחנו רואים לאן זה הולך, אני עושה דיון עקרוני, לא הפתעתי אף אחד, אז אני מציע שתדברו ביניכם, שיהיו עדכונים.
יואב קיש: לבוא ולהגיד שלא נעשה שום שיח עם האופוזיציה זה לא נכון.
יואב קיש: אנחנו לא מדברים על החוק, אלא רק על סעיף 98.
אלעזר שטרן: החוקים שניתנו פה כדוגמאות להפעלת 98 מדברים בעד עצמם.
אלעזר שטרן: שמות החוקים והטיימינג.
אלעזר שטרן: זה או שבוע אחרון שממילא הכנסת יוצאת ואין ברירה וצריך לקבל את זה, או בחוקי תקציב.
אלעזר שטרן: ללכת על חוק ההמלצות שגם אתם אומרים שכבר כמעט אין לו משמעות ולהפעיל עליו את 98 זה מאוד בעייתי.
מיקי לוי: יש לו משמעות, אתה טועה.
אלעזר שטרן: אני לא מדבר על החוק עצמו.
אלעזר שטרן: גם אתם צריכים לחשוב למה האופוזיציה מתנהגת פתאום ככה, כי היא יחסית אחראית או לפי מה שאתה אומר, פחות מלוכדת והנה יש דברים שאתם מצליחים לאחד אותם.
אלעזר שטרן: אולי תחשבו איפה הגזמתם עד כדי כך שצריך להפעיל את 98.
מיקי לוי: סיעת יש עתיד הגישה 1281 הסתייגויות.
מיקי לוי: כפול כל חברי האופוזיציה יחד 1700, תעשה את המכפלות.
מיקי לוי: שמעתי אותך בקשב רב בבוקר ברדיו כשאמרת שאינך מבין מדוע האופוזיציה ממשיכה במאבקה.
מיקי לוי: אני אסביר - - -
יואב קיש: למרות שזה לא נושא הדיון.
מיקי לוי: זה קשור ל-98 כי אם מחר תפתח חקירה בעניינו של חבר כנסת, של איש ציבור, של ראש ממשלה, הרי החוק הזה יחול עליו עוד פעם.
מיקי לוי: לכן אנחנו מתנגדים לו.
מיקי לוי: מה שאמרתי לחבר הכנסת אמסלם בשם כל האופוזיציה, אם תוציא את חברי הכנסת ואישי הציבור מתוך החוק הזה, נצביע בעדו.
מיקי לוי: אבל הוא לא הסכים כי הוא אמר, ענייני הוא רק לא לאפשר ליועץ המשפטי לממשלה לפרסם.
מיקי לוי: זה מה שעניין אותו.
מיקי לוי: לא הסיכום של המשטרה ולא שום דבר.
מיקי לוי: חד משמעית, אין צורך להפעיל את סעיף 98 מכיוון שיש לחברי הכנסת מה להגיד.
מיקי לוי: יש להם מה להגיד מכיוון שהיועץ המשפטי לממשלה ופרקליט המדינה מתנגדים לחוק הזה.
מיקי לוי: זה כשלעצמו מתיר את ההתנגדות שלנו לחוק ויש לנו מה להגיד על העניין הזה.
מיקי לוי: לגבי סעיף 98, אחרי מה שאמרתי, אתם רוצים להפעיל אותו?
מיקי לוי: תפעילו אותו ציבורית, נראה אתכם.
מיקי לוי: אתם סותמים את הפה לחברי הכנסת ואת הלגיטימציה שיש לנו מה להגיד על החוק הרע הזה.
מיקי לוי: אני אספר לך אנקדוטה ברשותך, חבר הכנסת אמסלם אמר, תגיד, כשלפיד יהיה ראש ממשלה גם תתנגד?
מיקי לוי: אמרתי, מתחייב אני להוריד את החוק הזה.
יואב קיש: אני יכול להגיד לך שבכל מקרה, גם אם נפעיל את 98 יהיה מספיק זמן לכל חברי האופוזיציה לדבר ולהגיד את כל מה שהם רוצים.
יואב קיש: זאת אומרת שאין כוונה שסעיף 98 ימנע מחברי אופוזיציה לדבר, אבל זה ימנע סיכולי חקיקה.
יואב קיש: חברת הכנסת אילת נחמיאס בבקשה.
מיקי לוי: יש 1700 הצבעות ואני רוצה לנאום 25 שעות.
מיקי לוי: יש לי מה להגיד על החוק הרע הזה.
איילת נחמיאס ורבין: אני יכולה לספר לכם שלמיקי לוי יש נעלים מיוחדות לפיליבסטרים.
יואב קיש: אתה יודע מה אומר המספר 222?
יואב קיש: המספר הזה הוא התרגום ל-1281 הסתייגויות, זה 320,250 דקות, זה 5,337 שעות וזה 222 יממות דיון.
מיקי לוי: אני מוכן לקחת על עצמי 100.
רויטל סויד: אני חייבת לצאת לנשיאות ואני מבקשת להגיד משפט אחד.
יואב קיש: אני רוצה לעצור רגע את הדיון.
איילת נחמיאס ורבין: אבל אני בזכות דיבור.
איילת נחמיאס ורבין: אי-אפשר לדבר ככה עם כל ההפרעות.
איילת נחמיאס ורבין: חבר הכנסת קיש, זה לא יכול להיות.
איילת נחמיאס ורבין: עם כל הבדיחות, אני רוצה לומר לך שהניתוק שאתה עושה בין סעיף 98 לבין מהות החוק הוא לא אורגני הוא נגד הטבע.
איילת נחמיאס ורבין: משום שסעיף 98 שאולי במקור שלו יועד לנושא התקציב, בסופו של דבר הקואליציה בוחרת להשתמש בו רק בחקיקה שבאמת יש אתה בעיות קיצוניות.
איילת נחמיאס ורבין: חקיקה שאתם יודעים שהיא סקטוריאלית, ייעודית, פרסונאלית, אישית, מה שלא תרצה, זה בדיוק העניין.
איילת נחמיאס ורבין: לכן, להגיד שסעיף 98 לא קשור למהות החוק זה פשוט לא לעניין.
איילת נחמיאס ורבין: יותר מזה, לאורך כל הדרך טענתי, גם פה בוועדת הכנסת שבחוק, עקרתם ממנו את הענייניות שבו.
איילת נחמיאס ורבין: לא רק בגלל שבהתחלה הוא היה פרסונאלי ואחר-כך כאילו נהיה לא פרסונאלי, כי הרי גם לא אישרת לי לשאול את מירי, היועצת המשפטית של ועדת הפנים - - -
איילת נחמיאס ורבין: זה לא יכול להיות, אני לא יכולה לדבר ככה עם כל הרעש מסביב.
יואב קיש: חברת הכנסת אילת נחמיאס, לא שמעתי משם רעשים.
איילת נחמיאס ורבין: לא הצלחת לשמוע כי אתה טיס, אני בן אדם עם שמיעה מכל הכיוונים.
יואב קיש: אנחנו עושים עכשיו הפסקה ותקבלי את רשות הדיבור אחרי הרוויזיה.
יואב קיש: מי שידבר בשורה האחורית שיצא מיד החוצה.
איילת נחמיאס ורבין: אל תוציא אותם.
יואב קיש: הם יצאו.
יואב קיש: את לא מנהלת את הוועדה, עם כל הכבוד.
יואב קיש: מי שמדבר בשורה האחורית, תוציא אותו עכשיו.
יואב קיש: נעבור לרוויזיה.
יואב קיש: הצבעה על רוויזיה
יואב קיש: חבר הכנסת יואל חסון, תנמק בבקשה את הרוויזיה.
יואל חסון: יש צורך ברוויזיה הזאת.
יואל חסון: אני מציע להצביע.
יואב קיש: אנחנו מצביעים על הרוויזיה.
יואב קיש: מי בעד הרוויזיה שירים את ידו?
יואב קיש: הרוויזיה נפלה.
יואב קיש: חברת הכנסת נחמיאס ורבין בבקשה.
איילת נחמיאס ורבין: מתחילת הדיונים לא אפשרת לי לשאול את היועצת המשפטית של ועדת הפנים שאלה עניינית לגבי הפרסונליזציה או האי פרסונליזציה של החוק אחרי מה שאמר ראש הממשלה בעניין הזה.
יואב קיש: כי אמרנו שאת זה שואלים בוועדת הפנים.
איילת נחמיאס ורבין: זה קשור גם לסדרי הדיון.
איילת נחמיאס ורבין: כי חוק פרסונאלי, עם כל הכבוד, מידת הנכונות שלנו לבחון אותו באספקלריה מקצועית היא שונה לחלוטין מאשר חוק שהוא פרסונאלי לחלוטין ואם הוא פרסונאלי קצת פחות אז אולי אנחנו - - -
יואב קיש: אבל זו שאלה לוועדת הפנים לא לוועדת הכנסת.
איילת נחמיאס ורבין: אני אומרת לך שוב, אתה מנתק באופן לא טבעי בין סעיף 98 לבין מהות החקיקה הזאת.
יואל חסון: בינתיים כחלון מחלק מיליונים.
איילת נחמיאס ורבין: מיליארדים.
איילת נחמיאס ורבין: אתה מתבלבל.
איילת נחמיאס ורבין: זה מעוות כי אמרתי פה בדיונים שהחוק הזה היה ראוי לדיון אם היה זוכה לדיון הראוי לו.
איילת נחמיאס ורבין: אבל אתם החלטתם שהוא לא יזכה לדיון הראוי לו ובאופן שבו אתם מעוותים את זה, אגב, למה אתם כל-כך ממהרים להעביר אותו?
איילת נחמיאס ורבין: אם הוא חוק חשוב, מסתבר שהוא חוק חשוב רק ל-200 אנשים במדינת ישראל ולא ל-14,000 שטען בהתחלה יוזם הצעת החוק, שיכול להיות אגב שבזה הוא צודק.
איילת נחמיאס ורבין: זה פשוט העיוות הכי גדול שיכול לקרות ולכן 22 יממות זה הדבר הכי קצר שיכול להיות בחוק הזה.
איילת נחמיאס ורבין: כי על 14,000 איש אין לכם בעיה, שילכו קיבינימט, אבל על 200 האיש האלה, עליהם אתם ממהרים.
יואב קיש: את הדיון הזה תעשי בוועדת הפנים.
איילת נחמיאס ורבין: זה סעיף 98.
יואב קיש: אני סוגר את הדיון בנושא.
יואב קיש: שאר הדוברים יירשמו לדיון בפעם הבאה שנדון על זה.
חיים ילין: פעם הבאה תודיע, כי עכשיו אני מבטל חקיקה בגללך.
יואב קיש: חברות הכנסת תמר זנדברג, מרב מיכאלי, רויטל סויד וחבר הכנסת חיים ילין, אלה הדוברים שידברו בדיון הבא.
תמר זנדברג: זה היה אחד הדיונים המעניינים והחשובים.
איילת נחמיאס ורבין: במסגרת הזאת, תעביר בבקשה גם את הפניה שלי אליך, שיושב-ראש ועדה לא יוכל להעביר לעצמו הצעות חוק שלו.
יואב קיש: תשלחי לי את זה.
איילת נחמיאס ורבין: שלחתי לך מכתב מסודר.
יואב קיש: אנחנו ממשיכים לנושא הבא.
יואב קיש: קביעת ועדה לדיון בהצעת חוק איסור לשון הרע (תיקון – לשון הרע על לוחמי צה"ל), התשע"ח-2017.
יואב קיש: אני עובר לסעיף ד' בסדר היום, קביעת ועדה לדיון בהצעת חוק איסור לשון הרע (תיקון - לשון הרע על לוחמי צה"ל).
יואב קיש: זו הצעה פרטית שלי שבאה לתקן את זה שאפשר יהיה להגיש תביעת לשון הרע.
יואל חסון: לאן אתה רוצה להעביר?
יואב קיש: במליאה אמרו ועדת העבודה והרווחה, שלא הבנתי מאיפה זה הגיע, ועדת חוקה נראה לי הכי הגיוני.
<ארבל אסטרחאן: בטעות.
יואל חסון: אנחנו תומכים בוועדת העבודה והרווחה.
יואב קיש: אני מעלה להצבעה את העברת הצעת החוק לוועדת חוקה.
יואב קיש: מי בעד ועדת חוקה?
יואב קיש: ההצעה עוברת לוועדת חוקה.
יואב קיש: נעבור לסעיף הבא.
יואב קיש: הקמת ועדה משותפת של ועדת החוץ והביטחון וועדת החוקה חוק ומשפט להתקנת תקנות שירות ביטחון (סדרי הדין בוועדה לבחינת פטור מטעמי הכרה דתית והרכבה)(הוראת שעה) התשע"ח-2017.
יואב קיש: הנושא הבא, הקמת ועדה משותפת של ועדת החוץ והביטחון וועדת החוקה חוק ומשפט להתקנת תקנות שירות ביטחון (סדרי הדין בוועדה לבחינת פטור מטעמי הכרה דתית והרכבה)(הוראת שעה) התשע"ח-2017.
יואב קיש: יש מכתב של שר הביטחון.
יואל חסון: למה הוא לא חולק לחברי הוועדה?
יואב קיש: אפשר לצלם ולחלק.
יואב קיש: אני אקריא אותו כי הוא קצר.
יואב קיש: הנדון: הקמת ועדת משותפת להתקנת תקנות שירות ביטחון - - -
יואל חסון: למה אנחנו כל הזמן צריכים לבקש שיחלקו לנו חומר?
יואל חסון: למה זה לא מחולק מראש?
יואל חסון: אתה דורש מאתנו עכשיו לקבל החלטה, זה צריך להיות מונח על שולחן חברי הוועדה.
יואל חסון: את זה אתה יכול להקריא, אבל להבא.
יואב קיש: אני עוצר את הדיון, נחלק את זה ונקבע שעה נוספת לדיון היום.
יואב קיש: תודה לכולם ישיבה זו נעולה.
מכלוף מיקי זוהר: סדר היום שלנו היום קצת ישתנה – בוקר טוב חבר הכנסת חסון.
מכלוף מיקי זוהר: סעיף 1 מדבר על ערעור של החלטת יושב ראש הכנסת והסגנים שלו לאשר דחיפות הצעת סדר היום.
מכלוף מיקי זוהר: מדבר על החלטה בדבר סיום כהונתה של הוועדה בראשותי, לצדק חלוקתי ולשוויון חברתי.
מכלוף מיקי זוהר: נדבר על המלצת הוועדה הציבורית לגביית שכר ותשלומים אחרים לחברי הכנסת בנושא: גילום מס בשל שדרוג רכב לצורכי מיגון.
מכלוף מיקי זוהר: אז בשביל יואל חסון שהגיע, נתחיל בנושא המעניין, נושא ג.
מכלוף מיקי זוהר: המלצת הוועדה הציבורית לקביעת שכר ותשלומים אחרים לחברי הכנסת בנושא: גילום מס בשל שדרוג רכב לצורכי מיגון.
יואל חסון: יש את עניין הערעור.
מכלוף מיקי זוהר: נחכה לסווטה שהיא תעלה.
מכלוף מיקי זוהר: אז היועצת המשפטית תתחיל.
<ארבל אסטרחן: מדובר בהצעה להאריך החלטה שקיבלה כבר הוועדה הזאת לפני כמה חודשים בעניין גילום שווי השימוש של רכב ששודרג לצורכי מיגון.
<ארבל אסטרחן: תחילתו של העניין בפניה של החשב הכללי לוועדת הכספים שכידוע, עוסקת בנושאי משרה אחרים שמקבלים רכב ממוגן, ושם נטען שיש מקום להחליט על גילום רכיב השדרוג של רכב שניתן לבעל תפקיד שנזקק לרכב ממוגן לצורך המיגון שלו.
<ארבל אסטרחן: ועדת הכספים דנה בעניין הזה בשנת 2017 והיא החליטה אז לא לקבל החלטה של קבע אלא הוראת שעה ל-2017 בגלל שהיא חשבה שאכן נושא המשרה לא צריך לשלם אתל המס על רכיב השדרוג אבל שלא נכון לעשות את זה בדרך של גילום אלא עדיף לעשות הוראת קבע של פטור כי הגילום יוצר הגדלה משמעותית של השכר ברוטו.
<ארבל אסטרחן: לכן, התקבלה בזמנו הוראת שעה לשנת 2017.
<ארבל אסטרחן: בהמשך קיבלה גם ועדת הכנסת הוראת שעה דומה לשנת 2017 לגבי נושאי המשרה אצלה שמקבלים רכב ממוגן, שזה יו"ר הכנסת וראש האופוזיציה.
<ארבל אסטרחן: הסתיימה שנת 2017 ועדין לא הביאו את הוראת הקבע הנוגעת לדבר ולכן, בשבוע שעבר קיבלה ועדת הכספים החלטה להאריך את הוראת השעה גם ל-2018.
<ארבל אסטרחן: בהתאם, מונחת לפניכם המלצה של הוועדה הציבורית להאריך את אותה הוראת השעה לגבי 2018 גם לשני נושאי המשרה שהזכרתי.
יואל חסון: בשפת העם אפשר רגע להבין משהו?
מכלוף מיקי זוהר: אתה רוצה שאני אסביר לך בשפת העם?
יואל חסון: בשפת העם זה ששכרם של אנשים שמקבלים רכב ממוגן כמו ראש הממשלה, יו"ר האופוזיציה, שר החוץ, נשיא המדינה, לא ייפגע כתוצאה מגילום המס המאוד משמעותי שהכליל בתוך תלוש השכר שלהם ולכן, הם הגישו בקשה לפטור בוועדת הכספים.
יואל חסון: הפטור אושר, ואנחנו מתבקשים אחרי המלצת הוועדה הציבורית לאשר את זה.
יואל חסון: אני צודק, ארבל?
יואל חסון: מה לגבי חבר הכנסת גליק, שאני יודע שהוא גם עם רכב ממוגן?
יואל חסון: מה אתו?
<ארבל אסטרחן: אני לא חושבת שהוא מקבל רכב שהעלות שלו גבוהה יותר.
מכלוף מיקי זוהר: רכב רגיל לדעתי.
מכלוף מיקי זוהר: הוא רק עם מאבטח.
<ארבל אסטרחן: אני צריכה לבדוק.
<ארבל אסטרחן: פה מדובר - אם רק ממגנים את הרכב, על הדבר הזה אין מס.
<ארבל אסטרחן: כל הדיון כאן, כל ההחלטה כאן נוגעת לזה שבשל הצורך במיגון נתנו רכב משודרג.
<ארבל אסטרחן: צריך להבין, הם ישלמו מס כמו כל חברי הכנסת.
יואל חסון: על רכב באותו דגם רגיל בלי מיגון.
<ארבל אסטרחן: זה העניין.
<ארבל אסטרחן: זה התקבל בוועדת הכספים פה אחד.
<ארבל אסטרחן: גם פה בשנת 2017 היתה הסכמה על העניין.
<ארבל אסטרחן: עכשיו מדובר על הארכה לשנת 2018.
<ארבל אסטרחן: התחילה של ההחלטה תהיה ב-1.1.18.
יואל חסון: איך האופוזיציה מכבדת אותך.
מכלוף מיקי זוהר: אני מאוד שמח ומעריך את זה.
מכלוף מיקי זוהר: אז בהתאם לכך, אנחנו צריכים להצביע לאשר את המלצת הוועדה הציבורית לגביית שכר ותשלומים אחרים לחברי הכנסת בנושא: "גילום מס בשל שדרוג רכב לצורכי מיגון – המלצה לשנת 2018".
מכלוף מיקי זוהר: אני מבקש לעבור להצבעה.
מכלוף מיקי זוהר: ראש הממשלה מודה לכם.
מכלוף מיקי זוהר: אני עובר לנושא הבא.
מכלוף מיקי זוהר: קסניה, את כבר כאן אבל אתה רוצה לעבור לנושא של ערעור על החלטת יושב ראש הכנסת:
מכלוף מיקי זוהר: ערעור על החלטת יושב ראש הכנסת והסגנים שלא לאשר דחיפות הצעה לסדר היום.
מכלוף מיקי זוהר: אנחנו שמחים שיש לנו נציג מהנשיאות או שאין לנו?
<אתי בן יוסף: אנחנו הזמנו את רויטל סויד, שהיא היתה התורנית וטרם הגיעה.
מכלוף מיקי זוהר: אז הערעור על החלטת הנשיאות של חברת הכנסת סבטלובה הוא: מחאת אזרחים לגיטימית באשדוד.
מכלוף מיקי זוהר: מדובר בגזענות חמורה מצדם של חלק מעובדי העירייה ומפלגת את האוכלוסייה.
מכלוף מיקי זוהר: אז גברתי, חברת הכנסת סבטלובה מתכבדת להסביר, ובינתיים יגייסו חברי לסיעה רוב כדי לדחות את בקשתה של חברת הכנסת היקרה.
לאה פדידה: אולי אחרי ההסבר תשתכנע ותצביע בעד?
מכלוף מיקי זוהר: רוב הסיכויים שלא אבל בואו נשמע.
קסניה סבטלובה: אני חושבת שאולי דווקא כן, היה לזה תקדים.
מכלוף מיקי זוהר: בואו נשמע.
מכלוף מיקי זוהר: פעם אחת אפילו עזרתי לך באיזה משהו בוועדת הפנים.
קסניה סבטלובה: נכון, זה זכור לטובה.
מכלוף מיקי זוהר: אל תבני על זה הפעם.
קסניה סבטלובה: טוב, הנושא שהגשתי יחד עם חברי דב חנין הוא נושא חשוב.
קסניה סבטלובה: אנחנו מדברים כבר על הפגנה שנייה של תושבי אשדוד בעקבות החלטתו של ראש העיר יחיאל לסרי, להתחיל לתת קנסות בקצב מוגבר לחנויות שהן פתוחות בשבת, וממש להגביר את האכיפה הזאת.
קסניה סבטלובה: זוהי מחאה של תושבי אשדוד כאמור אבל היא גם מתפשטת עכשיו לערים אחרות.
קסניה סבטלובה: מה שכן, אנחנו מאוד מודאגים מכך שבאמת חלו גילויי גזענות קשים מאוד, ובין היתר גם מבכירי העירייה, גברת זהבה עזרן, שכינתה את העולים מחבר העמים שמשתתפים בהפגנות האלה – דרך אגב, זו לא הפגנה סקטוריאלית, זו הפגנה של כלל תושבי אשדוד.
קסניה סבטלובה: היא כינתה אותם בשמות גנאי בעמוד הפייסבוק שלה ובפורומים אחרים, והדבר הזה כמובן פוגע, פוגע מאוד, פוגע בזכותם.
קסניה סבטלובה: אנחנו מבינים שזה נושא שהוא חם על סדר היום ואנחנו, מחובתנו, חברי הכנסת, להביא אותו לכדי דיון פה, במליאת הכנסת.
קסניה סבטלובה: זה מחובתנו, בשביל זה נשלחנו על ידי הציבור שלנו לייצג אותו, ויש כאלה שהם בעד ויש כאלה שהם נגד אבל בסופו של דבר, אנחנו מבינים שזה נושא שהוא על סדר היום והוא אחד מהנושאים המדוברים השבוע.
קסניה סבטלובה: אני הבנתי שהנושא הורד למרות שהיתה תמיכה של סגנים, מספר סגנים בנושא הזה.
קסניה סבטלובה: דחו אותו כיוון שהיה צורך וככה נמסר לי, שצריך להרגיע את הרוחות, אנחנו צריכים לגלות אחריות ולא ללבות.
קסניה סבטלובה: עכשיו, אם כל נושא, מיקי יקר, כל נושא שהוא חם והוא על סדר היום והוא נושא במחלוקת, וכמעט כל נושא במדינת ישראל לצערנו במחלוקת, אז אנחנו לא נדון בכלל, אנחנו לא נמלא את חובתנו כחברי כנסת שמייצגים את הציבור.
קסניה סבטלובה: אז זה לדעתי נראה לי כמו שיקול לא ענייני.
קסניה סבטלובה: אני כן דיברתי עם הנציגה שלנו רויטל סויד, והיא הסבירה לי מה הלך שם בדיון, ואני לא השתכנעתי שזה נימוק שהוא רצוי - -
מכלוף מיקי זוהר: ועל כן התכנסנו כאן היום.
קסניה סבטלובה: כן, בדיוק.
מכלוף מיקי זוהר: טוב, עבודה אופוזיציונית יפה מאוד מצדך.
יואל חסון: זה באמת לא קשור לאופוזיציה.
יואל חסון: בואו נצביע.
קסניה סבטלובה: זה קשור לנושא שהוא חם ועל סדר היום.
מכלוף מיקי זוהר: רגע, אז אני לא יכול לדבר?
מכלוף מיקי זוהר: אתה רוצה שאוותר על זכות הדיבור שלי.
מכלוף מיקי זוהר: קצר.
מכלוף מיקי זוהר: אז תראי, חברת הכנסת סבטלובה, קודם כל זאת עבודה אופוזיציונית באמת נפלאה.
מכלוף מיקי זוהר: אני יודע שזה משהו ש"במיין-סטרים" היום להתווכח על הנושא של סוגיית השבת.
מכלוף מיקי זוהר: יאיר לפיד - -
יואל חסון: היה לך חוק, לא?
מכלוף מיקי זוהר: אני תכף אביע את עמדתי בעניין.
מכלוף מיקי זוהר: - - אני מבין את זה ומכבד את הרצון אבל נשיאות הכנסת, לעניות דעתי בכנות רבה, לא מקבלת החלטות בהתאם לגחמות פוליטיות.
מכלוף מיקי זוהר: אני חושב שאפשר לומר לזכות יו"ר הכנסת וגם לחברי הנשיאות שההחלטות מתקבלות שם באופן מקצועי ורציני - -
קסניה סבטלובה: ועל זה אנחנו סומכים כל הזמן.
מכלוף מיקי זוהר: אז במקרה הזה, עצם הערעור מערער על הרצון של נשיאות הכנסת לקבל את ההחלטות הנכונות.
מכלוף מיקי זוהר: הרי אם לא היית מערערת אז היינו מאמינים שאת מאמינה בעבודת הנשיאות אבל מהרגע שערערת אזת חולקת עליה.
קסניה סבטלובה: מה לעשות שלפעמים יש דברים לא ענייניים?
מכלוף מיקי זוהר: בסדר, לגיטימי.
קסניה סבטלובה: כאשר אני שומעת על זה שאנחנו צריכים להרגיע את הרוחות במקום לדבר על הנושאים הבוערים.
קסניה סבטלובה: פרלמנט, לה-פרלה - - -
מכלוף מיקי זוהר: הערעור כשלעצמו הוא לגיטימי ואף חוקתי רק שאני חושב שהוא לא במקומו ולכן, אני גם תכף אבקש לדחות אותו.
מכלוף מיקי זוהר: העניין הוא שצריכים להבין שעבודת הנשיאות לא פשוטה.
מכלוף מיקי זוהר: יש להם נושאים רבים שהם צריכים לדון בהם והרבה מאוד בקשות והצעות לסדר.
מכלוף מיקי זוהר: הם לא יכולים לקבל כל הצעה, וזה באמת אכן מקומם אך בסופו של דבר, יש הצעות שאפשר לקבל ויש הצעות שאי אפשר לקבל.
מכלוף מיקי זוהר: לכן, אני מניח - -
קסניה סבטלובה: זו הפגנה שמתרחשת בפריפריה שאני יודעת שהיא חשובה מאוד ללבך, וזה לא דבר של מה בכך.
קסניה סבטלובה: גם גזענות נגד עולי ברית-המועצות הוא לא עניין של מה בכך ואסור לזלזל בו.
מכלוף מיקי זוהר: אל תפגעי קסניה אבל ה"אישיו" פה כרגע שעומד על סדר היום, שצד אחד שבי אומר לי: בוא נאשר את ההחלטה כי הם לא גייסו כמו שצריך.
מכלוף מיקי זוהר: בוא נעניש אותם, שילמדו לגייס בזמן.
מכלוף מיקי זוהר: זה צד אחד.
מכלוף מיקי זוהר: צד שני שבי אומר – מה, בוועדה הראשונה שאתה מנהל באופן עצמאי אתה תיפול בהצבעה?
מכלוף מיקי זוהר: אתה צריך גם להצביע בעד.
מכלוף מיקי זוהר: או, חבר הכנסת וקנין שלום.
מכלוף מיקי זוהר: הוא יציג את עמדת הנשיאות שימשוך עוד זמן עד שיבואו שאר חברי לקואליציה.
יואל חסון: אתה יודע, גם ככה בגדתם בקהל הבוחרים שלכם עם חוק המרכולים.
יואל חסון: עכשיו אתם ממשיכים לזלזל בהם גם בדיון הזה.
מכלוף מיקי זוהר: רועי, תודה שבאת.
יואל חסון: זה פשוט לא יאמן.
יואל חסון: רועי פולקמן, באת לעזור לחוק המרכולים?
יואל חסון: יופי, תמשיך את הנזק.
מכלוף מיקי זוהר: אז חברים, מה שרציתי לומר בסופו של דבר זה שבמקרה הזה ספציפית, מה שעשה ראש העיר אשדוד – הוא אכף את החוק.
יואל חסון: פתאום אכף את החוק.
יואל חסון: אגב, הוא לא אכף אותו קודם.
יואל חסון: שלוש שנים ה"ביג" הזה קיים - -
קסניה סבטלובה: מיקי, העניין הוא לא החלטתו של לסרי אלא התוצר - -
מכלוף מיקי זוהר: אכיפת החוק.
קסניה סבטלובה: אבל אנחנו לא מדברים על זה.
מכלוף מיקי זוהר: אכיפת החוק איננה ראויה לגינוי.
מכלוף מיקי זוהר: אדם שאוכף את החוק, יש לשבח אותו ולא לגנות אותו.
מכלוף מיקי זוהר: וההצעה לסדר הזו היא בעצם אולי אפילו קוראת לראש רשות במדינת ישראל לא לאכוף את החוק.
קסניה סבטלובה: זו מחאה של אזרחים, מחאת שלום, מחאה שקטה היא כמובן דבר לגיטימי ודמוקרטי.
מכלוף מיקי זוהר: גברתי, אני מבקש לדחות את הצעתך ואני אצביע על כך.
יואל חסון: מה, לא תיתן לממלא מקום יושב ראש הכנסת להסביר?
מכלוף מיקי זוהר: לא, אין צורך.
מכלוף מיקי זוהר: אני הסברתי במקומו.
מכלוף מיקי זוהר: מי בעד הערעור על החלטת הנשיאות שלא לאשר את ההצעה?
מכלוף מיקי זוהר: בעד – מיעוט
מכלוף מיקי זוהר: נמנעים – אין הערעור לא התקבל.
מכלוף מיקי זוהר: נרשמה רביזיה.
מכלוף מיקי זוהר: הערעור לא התקבל.
מכלוף מיקי זוהר: הרביזיה בעוד חצי שעה בדיוק.
מכלוף מיקי זוהר: הרביזיה נקבעת ל-10:25 כי אני ב-10:30 כבר לא פה.
מכלוף מיקי זוהר: נא להוציא הודעה לחברי הוועדה.
נושא אחרון: הוועדה הזאת, מעבר לכך, באמת עשתה עבודה טובה.
נושא אחרון: עכשיו תראו, אני אמרתי שבוועדה הזאת, בוועדת הכנסת, כשאני נכנס אליה, לא יהיה פופוליזם ואני אדבר, מה שנקרא, את אשר על ליבי והציבור ישפוט.
נושא אחרון: כשהיה סבב מינויים לפני שנה ומשהו, אני רציתי לקבל מינוי בסבב הזה.
נושא אחרון: פניתי לראש הממשלה ואמרתי לו שלעניות דעתי אני ראוי למינוי.
נושא אחרון: ראש הממשלה קיבל החלטה יחד עם יושב ראש הקואליציה דאז, דוד ביטן, לפתוח ועדה עבורי.
נושא אחרון: אני קיבלתי את האחריות לבחור איזו ועדה תוקם, מה התכנים שלה, מה הקונספט שלה.
נושא אחרון: בחרתי בוועדה הזאת לצדק חלוקתי ושוויון חברתי מתוך תפיסה שמפלגת הליכוד בשנים האחרונות לא עסקה בנושאים חברתיים, והגיע הרגע שהליכוד ידבר גם במישור החברתי, לא רק במישור הכלכלי והביטחוני שבו תמיד היינו מה שנקרא בולטים אלא גם במישור החברתי.
נושא אחרון: ולכן, הוועדה הזאת קמה בשביל לצמצם פערים בחברה הישראלית, בין הפריפריה למרכז, בין אוכלוסייה כזו לאוכלוסייה אחרת.
נושא אחרון: וכשהוועדה קמה, בכנות רבה, התחלתי אותה מבלי לדעת לאן אני הולך.
נושא אחרון: מה יהיו ההישגים שלה?
נושא אחרון: האם היא באמת תהיה משמעותית?
נושא אחרון: האם היא תעשה משהו?
נושא אחרון: לשמחתי הרבה ובצניעות רבה אני אומר שהפתעתי את עצמי בכל מה שקשור לוועדה הזאת, וגם לא יאומן מה שקרה.
נושא אחרון: חברים רבים פתאום ביקשו להיות חברים בוועדה הזאת, פנו לוועדת הכנסת לבקש להצטרף להיות חברים בוועדה.
נושא אחרון: יש עתיד, שלא שלחו חברים לוועדה פתאום כן שלחו חברים לוועדה והתחילו גם להשתתף בדיונים.
נושא אחרון: מה שקרה מהוועדה הזאת, היא באמת הפכה לוועדה שעוסקת בקיפוח במדינת ישראל, שהוא דבר ידוע.
נושא אחרון: הרי יש קיפוח בין פריפריה למרכז, בין אוכלוסייה כזאת לאוכלוסייה אחרת.
נושא אחרון: אני חשבתי שכן צריך להשאיר את הוועדה הזאת ולהמשיך ולקיים אותה, לפחות לפחות עד סוף הקדנציה, ובסוף הקדנציה יוכלו להחליט בקדנציה הבאה, כשתפתח הכנסת הבאה, מה לעשות.
נושא אחרון: לצערי הרב, הצעתי לא התקבלה משיקולים קואליציוניים כאלה ואחרים ששוקל אותם יו"ר הקואליציה דודי אמסלם.
נושא אחרון: ביני לבינו יש סיכום ברור שבכל מה שקשור לעניינים קואליציוניים ההחלטה היא בידיו.
נושא אחרון: אני אעסוק בעניינים הטכניים המנהלתיים הענייניים פה בכנסת, גם החקיקתיים, אבל כשיש שיקול קואליציוני, השיקול יהיה בידיו של יו"ר הקואליציה, ואני חושב שככה הדבר צריך לפעול.
נושא אחרון: הרי תפקידו הוא להיות יו"ר הקואליציה אז מן הסתם, הוא זה שצריך לקבל את ההחלטות הקואליציוניות.
נושא אחרון: ולכן, הבאתי את הנושא הזה היום לדיון בעצב רב.
נושא אחרון: כמו שציינתי גם בעבר, לוועדה הזאת יש צוות מעולה.
נושא אחרון: יש מנהלת וועדה מעולה שעשתה עבודה באמת נפלאה ועזרה לי להביא את ההישגים האלה אבל החלטה קואליציונית מחייבת גם כשהיא קשה למימוש ולכן, אני צריך להביא את זה לסדר היום היום, וגם לקבוע את מועד הסגירה.
נושא אחרון: אני חשבתי על מועד סגירה בסוף החודש הזה, 30 לינואר 2018.
נושא אחרון: ועד ה-30 לינואר יתקיימו שם עוד מספר דיונים שיהיו גם בנושא הסיכום של הוועדה ועוד איזה נושא - -
<ארבל אסטרחן: בינואר יש 31 ימים.
מכלוף מיקי זוהר: אז עד ה-31 לינואר, יום רביעי הבא.
מכלוף מיקי זוהר: עד יום רביעי הבא כולל, יתקיימו דיונים בוועדה וגם ישיבת סיכום.
ירדנה מלר-הורוביץ: שזה ט"ו בשבט.
מכלוף מיקי זוהר: אוקי, חג לאילנות אבל זה לא חג לאילנות אבל לא משנה.
יואל חסון: אפשר לקבל רשות דיבור בנושא?
מכלוף מיקי זוהר: אתה ועוד איך תקבל אותה.
ירדנה מלר-הורוביץ: יום הולדת של הכנסת.
מכלוף מיקי זוהר: אז זהו, זה מה שרציתי לומר בעניין הזה.
מכלוף מיקי זוהר: אז בצער רב אני מביא את זה לסדר היום ולהצבעה.
<ארבל אסטרחן: צריך לומר שזה מתחייב להעביר למליאה - -
מכלוף מיקי זוהר: כן, אנחנו נעביר את זה אחר כך גם להצבעה במליאה.
יואל חסון: יהיה גם דיון בנושא?
מכלוף מיקי זוהר: יואל חסון רוצה דיון כדי שהוא יוכל לשבח את עבודת הוועדה, זה חשוב לו.
<ארבל אסטרחן: כן, יתקיים דיון, זאת הצעה לסדר היום.
מכלוף מיקי זוהר: אז אתה מתכוון לשבח את עבודת הוועדה?
יואל חסון: קודם כל, אני שמח מאוד לשמוע שאתה מודה שתנועת הליכוד עד הקמת הוועדה לא עסקה בנושאים חברתיים - -
מכלוף מיקי זוהר: לא עסקה מספיק.
יואל חסון: - - לא עסקה בנושאים חברתיים, וזה נכון.
מכלוף מיקי זוהר: לא מספיק.
יואל חסון: - - ומה שקורה עכשיו, אני רואה שהיא שוב הולכת להפסיק לעסוק.
יואל חסון: ועדה שאתה עכשיו מודה וכולם עכשיו מודים במה שאנחנו טענו מהרגע הראשון, שזה היה עניין פרסונלי לחלוטין בלי שום מהות.
יואל חסון: וברגע שאתה הוצבת כאן - -
מכלוף מיקי זוהר: למה בלי מהות?
מכלוף מיקי זוהר: המהות היא לייצר - -
יואל חסון: כבר אין צורך בוועדה.
יואל חסון: כל הבעיות החברתיות נגמרו.
מכלוף מיקי זוהר: המהות היא לייצר עבודה חברתית.
יואל חסון: אתה הקראת פה רשימת הישגים מרשימה.